CELEX: C2006/010/07
Language: lt
Date: 2006-01-14 00:00:00
Title: 2005 m. lapkričio 10 d.  Teisingumo Teismo sprendimas (antroji kolegija), Byloje C-316/04 (dėl  College van Beroep voor het bedrijfsleven  prašymo priimti prejudicinį sprendimą):  Stichting Zuid-Hollandse Milieufederatie prieš College voor de toelating van bestrijdingsmiddelen  (Leidimas pateikti į rinką augalų apsaugos ir biocidinių produktus — Direktyva 91/414/EEB — 8 straipsnis — Direktyva 98/8/EB — 16 straipsnis — Valstybių narių galios pereinamuoju laikotarpiu)

14.1.2006   
            
            
               LT
            
            
               Europos Sąjungos oficialusis leidinys
            
            
               C 10/4
            
         
      TEISINGUMO TEISMO SPRENDIMAS
   
   (antroji kolegija)
   2005 m. lapkričio 10 d.
   Byloje C-316/04 (dėl College van Beroep voor het bedrijfsleven prašymo priimti prejudicinį sprendimą): Stichting Zuid-Hollandse Milieufederatie prieš College voor de toelating van bestrijdingsmiddelen
       (1)
   
   (Leidimas pateikti į rinką augalų apsaugos ir biocidinių produktus - Direktyva 91/414/EEB - 8 straipsnis - Direktyva 98/8/EB - 16 straipsnis - Valstybių narių galios pereinamuoju laikotarpiu)
   (2006/C 10/07)
   Proceso kalba: olandų
   Byloje C-316/04 dėl 2004 m. liepos 22 d.College van Beroep voor het bedrijfsleven (Nyderlandai) sprendimu, kurį Teisingumo Teismas gavo 2004 m. liepos 26 d., pagal EB 234 straipsnį pateikto prašymo priimti prejudicinį sprendimą byloje Stichting Zuid-Hollandse Milieufederatie prieš College voor de toelating van bestrijdingsmiddelen, dalyvaujant 3M Nederland BV ir kt., Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai J. Makarczyk, R. Schintgen, G. Arestis ir J. Klučka (pranešėjas); generalinis advokatas G. Jacobs, sekretorė M. Ferreira, vyriausioji administratorė, 2005 m. lapkričio 10 d. priėmė sprendimą, kurio rezoliucinėje dalyje nurodyta:
   
               1.
            
            
               1998 m. vasario 16 d. Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 1 dalis aiškintina kaip nenustatanti neveikimo pareigos. Tačiau EB 10 straipsnio antra pastraipa, EB 249 straipsnio trečia pastraipa bei Direktyva 98/8 nustato, kad per šios direktyvos 16 straipsnio 1 dalyje numatytą pereinamąjį laikotarpį valstybės narės turi susilaikyti nuo nuostatų, galinčių labai pažeisti direktyvos siekiamą tikslą, priėmimo.
            
         
               2.
            
            
               1991 m. liepos 15 d. Tarybos direktyvos 91/414 dėl augalų apsaugos produktų pateikimo į rinką 8 straipsnio 2 dalis aiškintina taip, kad, jei valstybė narė leidžia savo teritorijoje pateikti į rinką augalų apsaugos produktus, savo sudėtyje turinčius veikliųjų medžiagų, neįrašytų į šios direktyvos I priedą ir esančių rinkoje dvejus metus po pranešimo apie šią direktyvą, ji neprivalo laikytis šios direktyvos 4 straipsnio arba 8 straipsnio 3 dalies nuostatų.
            
         
               3.
            
            
               Direktyvos 98/8 16 straipsnio 1 dalis turi tokią pačią reikšmę kaip Direktyvos 91/414 8 straipsnio 2 dalis.
            
         
               4.
            
            
               Prašymą priimti prejudicinį sprendimą pateikusio teismo pareiga yra įvertinti, ar 1962 m. įstatymo dėl pesticidų (Bestrijdingsmiddelenwet) 25d straipsnio 2 dalyje numatytas vertinimas atitinka visus peržiūrėjimo požymius Direktyvos 91/414 8 straipsnio 3 dalies prasme.
            
         
               5.
            
            
               Direktyvos 91/414 8 straipsnio 3 dalis aiškintina taip, kad joje nėra nuostatų, susijusių su duomenų pateikimu prieš peržiūrėjimą.
            
         
               6.
            
            
               Į pirmą klausimą atsakyti nereikia.
            
         
      (1)  OL C 239, 2004 9 25.